# ICQ

### от Уикипедия, свободната енциклопедия

ICQ (транскрибиране: Ай Си Кю) е компютърна програма за комуникация, осъществявяща Instant Messaging, създадена първоначално от израелската компания „Мирабилис“. Програмата стартира през ноември 1996. Името ICQ е игра на думи (омофон) и е фонетично съзвучна с английскaта фраза I seek you ("Аз те търся").

ICQ е основана от Yair Goldfinger, Arik Vardi, Sefi Vigise и Amnon Amir.

ICQ позволява изпращането на текстови съобщения и линкове, конферентни връзки, пренос на файлове, поздравителни картички и др.

Потребителите на ICQ се идентифицират от номера, наречени UIN. UIN се разпределят за всеки нов потребител като поредни (макар, че се носят слухове, че има празнини в серията). На новите потребители в момента се дават номера много по-големи от 100 000 000, и по-малките (шест цифри или по-малко) са обявени на търг в eBay от потребители регистирали се по време на зараждането на програмата.

AOL купува Mirabilis и ICQ през 1998. OSCAR protocol|Протокола OSCAR на AOL използван от ICQ е частен, но са създадени повече или по-малко клиенти от трети страни, включващи:

- Ayttm — поддържа ICQ, Yahoo!, AIM, MSN, IRC, и Jabber
- centericq — поддържа ICQ, Yahoo!, AIM, MSN, IRC и Jabber
- Fire — поддържа ICQ, Yahoo!, AIM, MSN, IRC, и Jabber (само за OS X)
- Gaim — поддържа ICQ, Yahoo!, AIM, MSN, IRC, Jabber и Gadu-Gadu
- Pidgin - поддръжа AIM, ICQ, Jabber/XMPP, MSN Messenger, Yahoo!, Bonjour, Gadu-Gadu, IRC, Novell GroupWise Messenger, QQ, Lotus Sametime, SILC, SIMPLE и Zephyr.
- GnomeICU (преди GtkICQ)
- Kopete
- Licq
- mICQ
- Miranda IM — с модулна конструкция на база плъгини, поддържа, според това кои плъгини има, ICQ, Yahoo!, AIM, MSN, IRC, Jabber, Gadu-Gadu, BNet, Skype и др.
- Trillian — поддържа ICQ, Yahoo!, AIM, MSN, IRC, Jabber и др.
- YSM

Много по-пълен списък на клонингите на ICQ съществува на страницата на ICQ протокола посочена по-долу.

Общността на Instant Messaging програмите се бори за премахването на частният протокол на Instant Messaging програмите като ICQ и да създаде единствен формат за Instant Messaging, наречен Unified Instant Messaging работещ с IPv6 протокол, включващ AOL, Microsoft, и Yahoo!. Днес съществуват два свободни протокола — XMPP/Jabber и SIMPLE. И двата протокола са проекти, приети от IETF. Jabber е предложен от Jabber Software Foundation.

„Америка Онлайн“ създава ICQ, повече по подобие на AIM, добавяйки както емотикони от AIM, така и представяйки свързана AIM/ICQ комуникация. Потребителите на ICQ имат възможност да комуникират с потребителите на AIM, но засега тази възможност е все още в процес на разработка.

## [редактиране] История

ICQ Inc. е наследникa на Mirabilis Ltd., която е създадена през юни 1998 и купена от „Америка Онлайн“. „Мирабилис“ е интернет компания създадена през юли 1996 от четирима млади израелски компютърни потребители. Yair Goldfinger (26, Chief Technology Officer), Arik Vardi (27, Chief Executive Officer), Sefi Vigiser (25, президент), и Amnon Amir (24, все още студент по това време). Обединили се под идеята за компания, която да предложи нов начин за комуникация чрез интернет, те правят бързо задълбочено проучване на световната мрежа и наблюдават всекидневно растящия брой на новите сървъри в интернет. Осъзнават, че хората сърфират, теглят, четат, търсят в тъсачките, но пропускат нещо много съществено. Милиони хора са свързани в глобална мрежа- Интернет, те са свързани, но не помежду си. Липсващата част била технология, която щяла да позволи на интернет потребителите да се локализират в мрежата посредством уеб сървъри и да правят peer-to-peer комуникационни канали един с друг, с които комуникацията щяла да бъде лесна. Те създват тази пионерска за онова време технология и отварят цяла нова индустрия. През ноември 1996 само четири месеца след създаването на „Мирабилис“, първата версия на ICQ, бива пусната в интернет. Потребителите били малко, но много скоро щели да станат хиляди, стотици...

Потребителите препоръчвали продукта на свои приятели, те на други и това довело до един от най-голямите доунлауд рейнтинги за стартираща компания в историята на интернет. Алекзандър Уудби от Tucows пише, „ICQ е програма, която определено отнесе интернет като буря. Стартирала с малка група от хора, става световна лидерска чат програма“. Това бил голям знак за „Мирабилис“, който подчертавал важността и значението на интернет категорията, която наскоро са създали. „Мирабилис“ бива първа, която представя уникално нововъведение- "word-of-mouse", което позволява потребителите да пропагандират новата програмата сами, като натиснат един бутон. „Мирабилис“ също представя цяла нова философия по какъв начин хората да се локализират. Дизайнерските елементи и фундаменталзма на интерфейса, функционалност и терминология са харесвани от потребителите и бързо са "осиновени" от тях и сега се копират от новите програми в пространството.

Само за половин година най-голямата интернет онлайн комуникационна мрежа е факт. „Мирабилис“ има предимството на първия и създателя на катетегорията в интернет и остава единствена, която предлага продукт от такъв тип до началото на 1997. Предимството от половин година, което има компанията и 850 000 регистрации, прави така че тя държи първо място в новосъздадената категория.

През юни 1997 „Мирабилис“ поставя нов рекорд. За пръв път 100 000 потребители биват онлайн по едно и също време. Мирабилис е единствената поставила този рекорд. Интернет сървър технологията е единствена от своя род, ICQ има стотици и хиляди потребители онлайн в пиковите моменти. Опитът на екипът на ICQ расте. Към програмата се предлагат много нови допълнителни услуги базирани на ICQ технологията. Те са представени и ще продължават да бъдат представяни на пазара в малки интервали от време. Успешно представяне на нова услуга е User-Created Interest Lists, представена през май 97-ма, и User-Created Public Chat-Rooms, представена през август 97-ма. През същия месец „Мирабилис“ представя интранет сървър, ICQ сървър. Заедно с допълнителните продукти, които са добавени към новия клиент, който още един път притежава напълно нов интерфейс и концепция, Мак версия, Юникс версия и разширена търсачка, екипът на ICQ разработва специализирани сървъри и разглежда възможностите за нови комуникационни услуги.

В краткия период на съществуването си, ICQ създава силна и позната търговска марка и получава много награди и признания. Някои от тях са: "Best Internet Program" - SIAF и CNET Downloads Shareware.com, "Essential Downloads" - PC Magazine, "Cream of the Crop" - Tucows, "The Best of the Weekly Wares" - CNET Downloads.com, "The Cool Tool of the Day" - Cool Tool, "The Top Downloads and Editors Picks" - Softseek, "Pick of the Week" - Stroud's, "WinList" - Windows Magazine, "100Hot.com" List и др.

## [редактиране] Външни връзки

- Официалният сайт на ICQ
- Историята на ICQ
- ICQ протокол
- Безплатни ICQ skins
- Unified Instant Messaging over IPv6: Кратко въведение в Instant Messaging и неговите продукти, последвано от описание на някои Peer-to-Peer системи и платформи. Представени са и IETF стандартите за Instant Messaging. Накрая, е предложена схема за базиран на агент Unified Instant Messaging чрез IPv6.

Взето от „http://bg.wikipedia.org../../../i/c/q/ICQ_3c2b.html“.

Категория: Интернет

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Shqip
- Српски / Srpski
- Svenska
- Türkçe
- Українська
- 中文
- 粵語